Fopnuus oor krag laat metro rooi sienArgieffoto. Die Tshwane-metro het Donderdag gesê hy is “verstom en ontsteld” oor ŉ boodskap wat op sosiale media versprei word oor ŉ grootskaalse kragonderbrekings in die ooste van die stad. “Die boodskap, wat meestal elektronies verprei word, waarsku die publiek oor onderbrekings in kragtoevoer en veroorsaak paniek,” het die metro in ŉ verklaring gesê. Die boodskap, wat in Engels versprei word, lui: Problem with Nyala caused by lightning last Friday. 132kV Nyala sub trip (on the Delmas Rd, Pta East). Large parts of the Pretoria East to North is without supply due to trip from Nyala 132kv sub. Areas affected so far : Villieria past N1 past Equestria. Wapadrand Mooikloof Faerie Glen Lynnwood Moreletapark Silverton Eersterust Doornpoort Mamelodi East and West Montana Die metro het inwoners in dié woonbuurte asook die publiek in die breë versoek om die boodskap te ignoreer en het die “kragonderbrekings” as bog afgemaak.